Title: Úrad vlády SR
Author: sestrienkova
Last saved by: agenda0
Company: Úrad vlády Slovenskej republiky

Úrad vlády SR						Na rokovanie vlády SR
Sekcia hospodárskej politiky					dňa: 27.3.2002
								 k číslu: 2254/2002
                               	     k bodu: 40
				
S t a n o v i s k o

k Návrhu na pridelenie nerozpočtovaných finančných prostriedkov získaných v roku 2001 v súlade so zákonom SNR č. 194/1990 Zb. o lotériách a iných podobných hrách v znení neskorších predpisov 

I.

	Materiál predkladá minister zdravotníctva ako iniciatívny. Obsahuje návrh uznesenia, predkladaciu správu, návrh na použitie finančných prostriedkov..., vyhodnotenie pripomienkového konania a návrh komuniké.
 
	Navrhuje sa, aby vláda SR uvoľnila finančné prostriedky z nerozpočtovaných 
prostriedkov ŠR z kapitoly Všeobecná pokladničná správa z výťažkov z lotérií a iných podobných hier za rok 2001 do kapitoly Ministerstva zdravotníctva SR v celkovej sume   35 mil. Sk na cytostatickú liečbu u pacientov s onkologickými ochoreniami.
 
II.

	Vyhodnotenie pripomienkového konania je súčasťou materiálu, pripomienky boli akceptované, resp. vysvetlené. MF SR navrhuje prideliť MZ SR na tento účel 20 mil. Sk.
III.

	Navrhované použitie finančných prostriedkov vo výške 35 mil. Sk je zamerané na cytostatickú, finančne náročnú liečbu pacientov, na preklenutie obdobia nedostatku finančných zdrojov na liečbu. 

	Odporúčame, aby sa na rokovaní vlády minister financií vyjadril k tvrdeniu v predkladacej správe materiálu, v ktorej sa uvádza, že MZ SR malo na základe novely zákona o spotrebnej dani z tabaku a tabakových výrobkov dostať zdroje z očakávaného zvýšenia príjmov ŠR, čo sa dosiaľ nestalo.

 Z á v e r:
 
Vláde SR odporúčame prideliť finančné  prostriedky s uvážením horeuvedenej pripomienky a v súlade s reálnym stavom zostatku finančných prostriedkov získaných v roku 2001 v súlade so zákonom SNR č. 194/1990 Zb. o lotériách a iných podobných hrách v znení neskorších predpisov.

Bratislava 26.3.2002